Item aber eyn pruch wyder daß ander stuck vnd armepruch hatt er dir deyn rechten arme aber pegriffen mit seyner lincken vnd hatt seyn messer lassen fallen als vor vnd schlecht seyn rechten arme vber deyn rechten Inbendigs In deyn olpogen vber vnd will dich werffen vber deyn rechtes peyn Indes schreytt mit deynem lincken fuß fur seynen rechten vnd far Im mit dem gehultz oben vber seyn rechte handt vnd reyß starck vntersich vnd schlag deynen lincken arme oben vber seyn arme vnd vber seyn lincke handt vnd swing dich auff deyn rechte seytten vnd wurff In aber auff seyn antlitz etc
Page:Cgm 582 165v.jpg
From Wiktenauer
This page needs to be proofread.